Sankt Gallen (kanton)

Sankt Gallen er en kanton i Sveits. Den grenser til Bodensee og kantonen Thurgau i nord, til Østerrike (Vorarlberg) og Liechtenstein i øst, Graubünden i sør og Glarus, Schwyz og Zürich i vest. Dessuten er Appenzell-kantonene Ausser- og Innerrhoden fullstendig omsluttet av St. Gallen. Historie Klosterstaten rundt fyrstabbediet St. Gallen hadde allerede vært et «vennligsinnet sted» (dvs. alliansepartner av det sveitsiske edsforbundet) siden 1451. Likevel er ikke dagens kanton noen historisk enhet, selv om det tidligere abbediet utgjør en stor del av den. Kantonen St. Gallen ble først grunnlagt i 1803 ved sammenslåingen av de to kantonene Linth (minus Glarus og Schwyz) og Säntis (minus Appenzell). Disse hadde i sin tur blitt dannet fem år tidligere ved en sammenslåing av diverse sveitsiske kantoner, vasallstater og uavhengige områder. Byer, kommuner og kretser St. Gallen består av 88 kommuner (politische Gemeinden) som er sammenfattet til åtte valgkretser (Wahlkreise). Følgende byer har mer enn 10 000 innbyggere: St. Gallen (70 316 innbyggere) Rapperswil-Jona (25 238) Gossau (17 020) Wil (17 015) Uzwil (12 074) Altstätten (10 547) Buchs (10 547) De åtte valgkretsene er: Rheintal Rorschach St. Gallen Sarganserland See-Gaster Toggenburg Werdenberg Wil Referanser Eksterne lenker (de) Offisielt nettsted (en) Canton of St. Gallen – kategori av bilder, video eller lyd på Commons (en) Canton of St. Gallen – galleri av bilder, video eller lyd på Commons